จัดบวงสรวงหัวเจาะอุโมงค์สายสีส้ม
กำหนดฤกษ์ขุด 9 มกราคม 62-กทพ.นัด รฟม.ถกใช้ที่ด่วนรามอินทรา,รายงานข่าวจากการรถไฟฟ้าขนส่งมวลชนแห่งประเทศไทย (รฟม.) แจ้งว่า โครงการก่อสร้างรถไฟฟ้าสายสีส้ม ศูนย์วัฒนธรรมฯ-มีนบุรี สัญญาที่ 3 งานก่อสร้างอุโมงค์ทางวิ่งและสถานีใต้ดิน ช่วงหัวหมาก-บ้านม้า ระยะทาง 4.04 กม. โดยบริษัทอิตาเลียนไทยฯ ได้ประกอบชิ้นส่วนหัวเจาะอุโมงค์รถไฟฟ้า ที่สถานีคลองบ้านม้า เสร็จแล้ว โดยก่อนที่จะนำชิ้นส่วนลงไปประกอบใต้ดินทางบริษัทอิตาเลียนไทยฯ ได้มีการทำพิธีบวงสรวง เพื่อสร้างขวัญและกำลังใจให้กับคนงานด้วย ซึ่งหลังจากประกอบชิ้นส่วนหัวเจาะเสร็จเรียบร้อยได้มีการเช็กตำแหน่งต่อกับระบบสายไฟ สายไฮดรอลิก และทดสอบระบบเพื่อเตรียมความพร้อมก่อนลงมือขุดจริง คาดว่าประมาณวันที่ 9 ม.ค. 2562 เป็นต้นไป ทั้งนี้ตามแผนการก่อสร้างจะใช้เวลาขุดเจาะอุโมงค์ประมาณ 2 ปี เริ่มจากขุดเจาะอุโมงค์ใต้ดินถนนรามคำแหง ฝั่งขาเข้า จากสถานีคลองบ้านม้า มายังสถานีหัวมาก ใช้เวลาประมาณ 1 ปี จากนั้นจะยกหัวขุดเจาะขึ้น แล้วย้อนกลับไปขุดอุโมงค์ที่ 2 ตามแนวเส้นทางเดิม ในถนนรามคำแหง ฝั่งขาออก ใช้เวลาอีก 1 ปี จึงแล้วเสร็จ,นายพุฒิกัญจน์ กาญจนพังคะ รองผู้ว่าการฝ่ายก่อสร้างและบำรุงรักษา การทางพิเศษแห่งประเทศไทย (กทพ.) กล่าวถึงความคืบหน้ากรณี รฟม.ขอใช้พื้นที่เขตทางพิเศษสายฉลองรัช หรือทางด่วนสายรามอินทรา-วงแหวนรอบนอก ใกล้แยกพระราม 9-2 เพื่อก่อสร้างอุโมงค์ทางวิ่งรถไฟฟ้าสายสีส้มว่า เรื่องนี้บอร์ด กทพ.เห็นชอบในหลักการเรียบร้อยแล้ว ขณะนี้อยู่ระหว่างการหารือรายละเอียดมาตรการลดผลกระทบระหว่างการก่อสร้าง เนื่องจากทางด่วนสายรามอินทราฯ ได้นำมาจัดตั้งกองทุน TFF จึงต้องสร้างความมั่นใจให้กับผู้เข้าร่วมลงทุนรวมถึงหลักประกันความเสียหายของรายได้ค่าผ่านทาง หากเกิดผลกระทบระหว่างการก่อสร้างและหลังก่อสร้างแล้วเสร็จตามกรอบเวลาที่กำหนดภายในกี่ปี เมื่อได้ข้อสรุปก็จะทำบันทึกข้อตกลงก่อนส่งมอบพื้นที่ให้ รฟม.เข้าดำเนินการต่อไป.
รายงานข่าวจากการรถไฟฟ้าขนส่งมวลชนแห่งประเทศไทย (รฟม.) แจ้งว่า โครงการก่อสร้างรถไฟฟ้าสายสีส้ม ศูนย์วัฒนธรรมฯ-มีนบุรี สัญญาที่ 3 งานก่อสร้างอุโมงค์ทางวิ่งและสถานีใต้ดิน
รถไฟฟ้าสายสีส้ม,พุฒิกัญจน์ กาญจนพังคะ,หัวเจาะอุโมงค์รถไฟฟ้า,คลองบ้านม้า,พิธีบวงสรวง